LidanRubinov/Halacha-QA huggingface dataset:
שאלה: פיצוי כספי על טעות של הקייטרינג: ב"ה נולד לי בן וערכתי ברית בשבת. הזמנתי קייטרינג וסגרתי איתו שבערב הוא נותן לי 28 מנות של חצי פרגיות וחצי בשר בקר ובבוקר הוא נותן לי 28 עופות. ביום שישי ראיתי שקיבלתי גם בערב וגם בבוקר עופות, הדבר גרם לי ולאשתי צער. האוכל בסה"כ היה טוב והאורחים נהנו. שפניתי לאותו אחראי בקייטרינג הוא אמר לי " מה לעשות לפעמים יש טעויות, ואולי התבלבלו, בכל מקרה קיבלת עופות וזה לא היה משנה במחיר " הוא אמר לי שאני יחשוב על פיצוי. השאלה מה אני יכול לדרוש? אם בכלל?
תשובה: על פי דין תורה בעל הקייטרינג מחויב להחזיר לך את ההפרש במחיר בין מי שמזמין קייטרינג שנותן אותו מנה לכל הארוחות, ללא מתן אפשרות בחירה וגיוון (יש לברר כמה אנשים מוכנים לשלם על כך) לבין קייטרינג שמאפשר ללקוח לבחור בין אפשרויות שונות של המנה. אמנם מותר לך לדרוש פיצוי גבוה יותר ולבחון האם בעל הקייטרינג מוכן לשלם לך כדרישתך, כיון שהוא פגע בך, והפר עמך את החוזה כדאי לו לפצות אותך, כך שתשמח מהשירות ותפיץ עליו שם טוב. מותר לך לשכנע אותו לשלם לך פיצוי גבוה בטענה שאם הוא לא יפצה אותך כדרישתך, אתה תצא לא מרוצה ואם ישאלו אותך על השירות תספר לאנשים בדיוק מה קרה, כדי שידעו להיזהר. הדרישה הגבוהה מותרת כל עוד אינך כופה אותו לשלם לך סכום גבוה שאינו מחויב לך. בברכת מזל טוב הרב מרדכי גרוס.
שאלה: מפת שולחן בשבת מפאזל: אני רוצה לקנות משטח פלסטיק גדול ושקוף ולחתוך אותו לחתיכות שנראות כמו פאזל. זה בשביל להניח על שולחן שבת (במקום מפה) ואז אפשר להוציא בקלות את החלק שהתלכלך, לשטוף במים ולהחזיר. האם זה מותר? יש בעיה עם זה שזה פאזל?
תשובה: לשואלת, הדבר מותר ללא כל חשש. לגבי פאזל הכולל ציור דנו הפוסקים האם הרכבתו ויצירת הציור היא מלאכת 'כותב', ראו ב'שמירת שבת כהלכתה' (מהדו' תשל"ט) פרק טז סעיף כג והערה סב, שהיקל בדבר לילדים. אך כאשר מדובר על לוח שקוף שהרכבת חלקיו איננה יוצרת ציור אין כל בעיה. גם אין בכך משום 'תיקון כלי', משום שהמפה מיועדת לפירוק והרכבה כל הזמן, וחיבור החלקים אינו מהודק בחוזקה (שולחן ערוך אורח חיים סימן שיג סעיף ו).
שאלה: קטרת מהודו: קניתי בארץ קטרת שמיוצרת בהודו, למטרה של הריח הנעים. בדקתי באינטרנט וכפי הנראה הקטרת שמייצרים בהודו היא בדרך כלל למטרות אסטטיות לעומת הקטרת המיוצרת בארצות מערב אחרים שם המטרה לעו"ז ר"ל. בקיצור האם יש חשש להשתמש בקטרת המיוצרת בהודו משום שאולי זה מיוצר למטרת עו"ז ח"ו?
תשובה: וברכת ד' מקלות קטורת לא שמשו מעולם לעבודה זרה, על כן אין כל איסור לקנות מקלות אלו, בין אם יוצרו במזרח או במערב. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: דיווח על מלגה וכתוצאה מכך קיזוז במשכורת: אשתי מועסקת ב-60 משרה. היא נרשמה לתואר גבוה ותקבל מלגה. מהתייעצות עם חברות שבצעו מהלך דומה הנ"ל מסרו לה שעדיף שלא תדווח על לימודיה בתואר אחרת יקוזז לה מס בצורה מוגזמת ואף הן נהגו כך. האם אנו חייבים לדווח לרשויות מקום העבודה על תחילת לימודיה בתואר?
תשובה: תתיעץ עם יועץ מס כמדומני שמלגה פטורה ממס
שאלה: סידורים בזמן העבודה: אני מועסק בתפקיד הדורש עבודה במחשב רוב שעות היום. מטבע הדברים אין לי זמן לסידורים, קביעת תורים וביצוע טלפונים אישים אלא בשעות העבודה. שאלתי היא- האם מותר לי לבצע סידורים אלו בזמן העבודה ולכמה זמן? בעבודה סיזיפית מול המחשב ישנו גם אלמנט הפוגה ורענון כאשר מפסיקים את הרצף למספר דקות. כמו כן מהי הכמות אותה ניתן לצלם במכונת הצילום של העבודה, או השימוש בטלפון העבודה וכו? מהו הקו המנחה?.
תשובה: ביחס לשני השאלות שלך, כיון מעביד שהמעסיק פועל, מעסיקו על דעת הזכויות המגיעות לו על פי חוק יש לברר כמה זמן הפסקה מגיע לך על פי החוק לפי כמות שעות העבודה. כמו כן מותר לעובד לעשות סידורים אישיים ולהשתמש במכשירי העבודה לצרכים אישיים לפי הסכמת המעביד, ולכן עדיף לשאול את המעביד האם וכמה הוא מאפשר לעובדים לנהוג כן. ואם אי אפשר לשאול אותו, או שהדבר כרוך באי נעימות, אפשר להתיר לעסוק בעניינים אישיים ולהשתמש במכשירי העבודה כפי מה שרואים עובדים אחרים שמרגישים בנוח לעשות כן מול המעביד והוא אינו מעיר להם, כיון שזה מורה על כך שהוא מסכים לכך. הרב מרדכי גרוס.
שאלה: "סאין תלת וקבין תלתא" - מה הנוסח הנכון: נתקלתי כמעט בכל אפשרות בנוסח של "סאין תלת וקבין תלת" שמקורו בכריתות ו ומוזכר בפרשת פיטום הקטורת. בסידורים מופיע פעמים שפעמיים "תלת" ופעמים פעמיים "תלתא" וראיתי בכתב על קלף של פיטום הקטורת (הנכתב כפי שצוין בכה"ח) בתחילה תלת ואח"כ תלתא. מה הנוסח הנכון? ישר כח ותזכו למצוות
תשובה: כפי שכתוב בכה"ח וכן בקול אליהו
שאלה: מעבר על פני בית כנסת: אני מתפלל בבית כנסת ונפתח בין בית הכנסת לביתי מנין חדש (כעת במבנה ציבורי ובעתיד בעז"ה יבנה בית כנסת). שני המניינים זקוקים לחיזוק. אני נוהג בערבי שבת ובמנחה להתפלל במנין הקרוב (החדש) ובשחרית במנין הותיק. כאשר אני חוזר בבוקר מהמנין אני חולף על פני הציבור היוצא מהמנין החדש. נאמר לי שיש שאינם נוהגים לחלוף על פני בית כנסת פעיל. האם נכון הדבר ויש לו מקור? האם אני צריך לעשות עיקוף? האם אני נוהג נכון? ישר כח ותזכו למצוות
תשובה: אם אין בית כנסת אחר בסביבה אין לחלוף לידו בשעה שהציבור מתפללים שמא יחשדו שאיננו מתפלל אבל אם יש בית כנסת סמוך אפשר לחלוף כיון שיחשבו שהתפלל שם ולא יחשד, ולכן מותר לחלוף שם אם התפללת בסמוך.
שאלה: הפרת חוזה: יש לי חנות קטנה שהשכרתי למישהו שאני מכיר. כמובן שחתמנו על חוזה לאחר שהסכמנו על סכום השכירות וכיו"ב. אותו שוכר הפסיק לשלם, הפר את החוזה, פינה את הציוד שלו מהחנות, וכעת הוא מתעלם מנסיונותי לקבל את הכסף שמגיע לי. שאלתי אותו אם יש לו טענות כלשהן ומדוע הוא לא משלם- הוא חזר ואמר ש"בלי נדר, בקרוב ישלם" והמשיך להתעלם. בנוסף אני יודע שמצבו הכלכלי טוב- אם חלילה הייתי חושב שיש לו מצוקה כספית לא הייתי דורש ממנו דבר. אני מעדיף לא להתחיל בהליך משפטי מולו מאחר וזה יקח זמן רב ויעלה לי הרבה כסף. האם הפרת חוזה ואי-ת נחשב חטא? מה אומרת התורה ומה אומרת ההלכה לגבי מקרים דומים? ב מראש,
תשובה: אדם שחתום על חוזה שכירות למשך שנה, ואין בו התייחסות לאפשרות של הפסקה מוקדמת של החוזה, מחויב לעמוד בהסכם ולשלם דמי שכירות למשך אותו שנה. הפרת החוזה ואי ת נחשב לעבירה, ועיכוב הממון המגיע למשכיר מוגדר כ'גזל'. ניתן לתבוע את השוכר לבית דין לממונות ובאופן זה להשיב הממון המגיע לך. הרב מרדכי גרוס.
שאלה: תיקון לאכילת חלב אחר בשר והסירים: הכינו עבור סעודת שבת קינוח מיוחד המשלב שוקולד עם קורנפלקס. אכלתי כנהוג בשר בקר. בדיעבד במקרה הביאו את הקופסה של הקורנפלקס וחשכו עיני כולם היה כתוב חלבי. השוקולד פרווה. מהו התיקון שעלי לבצע? (מדובר בסעודה אצל ההורים המקפידים על קלה כבחמורה וזה נעשה בתום לב). מדובר על כמות קטנה יחסית. כשנודע לי ירקתי את אשר בפי ושטפתי אותו - האם נהגתי נכון? בנוסף רציתי לשאול לגבי הסירים בהם הומס השוקולד - אם הסירים בחזקת פרווה - האם הפכו לחלביים? אם הסירים בשריים - האם הוטרפו? ואם ידוע שבאחד מתוך שני הסירים בושל ולא ידוע באיזה מה עושים? ישר כח ותזכו למצוות
תשובה: ב"ה שלו-ם וברכה אסור מהתורה לאכול בשר וחלב שבושלו ביחד, כאשר הם לא בושלו יחד ואכלו אותם זה אחר זה או אפילו ביחד(כגון: נקניק וגבינה צהובה) האיסור הוא רק מרבנן. לכן התיקון מאיסור מרבנן הוא יותר קל. נכון עשית שירקת - כי אין להנות ואין לאכול את האיסור. אם החלב לא בטל בתערובת יש להכשיר הסירים. הרב חגי בר גיורא
שאלה: עליה לדוכן בלי גרביים: האם כהן היום יוכל לעלות לברכת כהנים גם בלי גרביים? מה הסיבה? שאלה נוספת, האם חזן שהוא כהן יכול לעבור לפני התיבה יחף בלי גרביים, כדי שיוכל לעלות לברכת הכהנים?
תשובה: רק אם זו נורמת הלבוש באותו מקום מותר
שאלה: כשרות פטריה יוגית: לכבוד הרב לקחתי פטריה יוגית מאישה רוסיה. זאת פטריה ששמים אותה בצנצנת מוסיפים לה חלב נותנים לה להיות בחוץ יממה כשהיא מכוסה בבד גזה עם חורים והיא נהפכת ליוגורט. ככה כל פעם שוטפים את הפטריה ומוסיפים לה חלב. האם אין בעיה לשתות את זה מבחינת טומאה או כשרות? זאת פטריה גם שבאה מחו"ל זאת פטריה שידועה שיש לה סגולות רפואיות אך לא נבדקה מדעית והיא עשויה מחיידקים ושמרים.
תשובה: וברכת ד' בפטריה עצמה אין בעיות הלכתיות של כשרות, אלא א"כ השתמשו בחלב לא כשר (גמל, תאו וכו), אז צריך שטיפה טובה שלא ישאר דבר מהחלב הטמא. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: האם לפני הכנת יין יש צורך לשפוך מים על הענבים: שמעתי מהשכן שלפני שסוחטים ענבים (לאחר הקנייה) לשם הכנת יין יש צורך לשפוך על הענבים קצת מים כדי שהיין שיצא יהיה כשר, היות ואני אף פעם לא קראתי שיש הנחייה כזאת בהלכה אשמח לקבל תשובה בנושא, הפנייה למקור שהלכה מצווה לעשות כן. מראש
תשובה: וברכת ד' כנראה כוונת האומר הייתה שיש לטמא את הפירות לפני הפרשה כדי שהתרומה גדולה ותרומת מעשר (כשיפרישו) יהיו טמאים. אולם כל מי שסוחט את היין ונוגע ביד הוא מטמא את היין, ויכול להפריש בטומאה. על כן אם אתה סוחט ונוגע ביין לפני ההפרשה, אין צורך לשפוך מים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: רציתי להקשות ולשאול המשך לשאלתי: הרב ציין שגם נשים צריכות ללמוד תורה לשם התפתחותן הרוחנית. ממש שמחתי שזו היתה תשובתו. ורציתי להוסיף ולשאול : אני למדתי תורה דרך הרצאות, עם מסר נקודתי ולא לימוד מסודר ואינטנסיבי, כמו בישיבה גבוהה של גברים. מה עלי לעשות כדי להרחיב את ידיעותיי התורניות לאחר שמיציתי את ההרצאות ואני מאוד רוצה לימוד יסודי ומעמיק? לימוד עצמי אני לא מצליחה להבין, וישיבה לבנות עוד לא קמה. מה עושים? השאלה נשאלה בהמשך לשאלה "נשים ולימוד תורה"
תשובה: יש מסגרות לימודיות לבנות בעיקר צעירות אך צריך לבדוק היטב אם לומדים שם תורה בדרך הנכונה המסורה מדור לדור יש ספרות תורנית לא קשה בשפת הדור רבה מאד בכל תחומי היהדות תעזרי בה
שאלה: המשך לשאלה "עץ לימון ליים בן 3-3.5 שנים" : לכבוד הרב על התגובה הכה מהירה. לא ציינתי שלא שתלנו את העץ כך שהשארנו אותו לתוך "השק השחור" שלתוכו היה במשתלה והנחנו אותו בחצר המרוצף שלנו. מה דינם של הפירות במצב הזה? השאלה נשאלה בהמשך לשאלה "עץ לימון ליים בן 3-3.5 שנים"
תשובה: וברכת ד' אם השתיל לא ניטע כלל, ויש לו בודאות ג' שנים (באופן כללי אין להסתמך על גוי, אבל אגרונום יכול להגיד לך את הערכתו על גיל השתיל), אפשר להשתמש בפירות. ויש לעשר בלא ברכה אם השתיל בבית. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: חימום דבש בשבת: האם מותר לשים קופסת דבש בתוך מים חמים בשבת על מנת להפוך את הדבש לנוזלי יותר?
תשובה: וברכת ד' אין בדבש איסור של הופך ממוצק לנוזל כיוון שהוא היה נוזלי ונקרש עקב עמידתו, ועל כן אין כאן נולד. אבל יש איסור מבשל ואין לתת בכלי שני אלאל אפשר לערות עליו מכלי שני או בכלי שלישי. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לקבל תענית דיבור: איך אני מקבל עליי תענית דיבור ומה אני אמור לעשות בה?
תשובה: קבל על עצמך בלי נדר ומותר לך ביום זה ללמוד תורה ולהתפלל.
שאלה: לשמור לולב לשרפת חמץ: האם זה נכון שצריך לשמור לולבים מסוכות ולשרוף בביעור חמץ?
תשובה: ראוי אך לא חובה
שאלה: ברכת המוציא על פיצה: הרב. מאכל הדומה לפיצה העשוי מתערובת של קמח עם חלב, שמן וגבינה. האם ברכתו, לאשכנזים, המוציא או מזונות? ומה עם אכל מהם כשיעור קבעית סעודה?
תשובה: אם הבצק מחלב וביצים הברכה מזונות אך אם קובעים סעודה צריך לברך המוציא וברכת המזון
שאלה: לאכול לפני תפילה לנשים: האם מותר לאשה לאכול לפני תפילת שחרית? האם תוכל להסתפק בברכות השחר? ומה אם היא לא תתפלל שחרית באותו היום, אלא רק מנחה?
תשובה: בימינו נשים חייבות בתפילת שחרית ( עמידה) כמו גברים ולכן אסור להן לאכול לפני התפילה אמהות המטופלות בילדים אוינן יגכול להתפלל שחרית בזמן תברכנה ברכות השחר ותאכלנה אם הן יכולות להתפלל מנחה שלא תאכלנה ארוחת צהריים לפני התפילה
שאלה: המתנה לילדה בת 10: האם ניתן להורות לבתי בת ה10 לחכות 3 שעות בין בשר לחלב למרות שהמנהג שלנו הוא 6 שעות (ואותו היא תשמור לאחר גיל מצוות)?
תשובה: כיון שעוד שנתיים היא תגיע למצוות רצוי לחנך לפחות לחמש שעות ורק במקרים דחופים (כמו מחלה ח"ו) אפשר להקל.
שאלה: צפייה באינטרנט אם לא הייתי קונה ממילא: רציתי לדעת במקרה שיש באינטרנט גם צפייה ישירה וגם הורדה של משהו שסתם ככה בודאי לא הייתי קונה אותו אבל מכיוון שיש צפייה שלו אני רואה. האם זה נחשב זה הנהנה וזה אינו חסר אע"פ שזה נחשב כ"חצר דעביד למיגר" זה אינו דומה שכן החיוב לשלם בחצר דעביד למיגר הוא מפני שאני מחסר ממון מזה שאני גר בחצר שאנשים שרואים אותי לא ישכירו מ"מ פה זה אינו כך
תשובה: אם ברור שבכל מקרה לא היית קונה אכן נחשב כזה נהנה וזה אינו חסר. אולם עדיין אין להוריד שלא כדין משום שלרוב הפוסקים יש בעלות על זכויות יוצרים ואם כן יש איסור גזל בשימוש ללא רשות, ובכך אין הבדל אם יש חיסרון או לא.
שאלה: רמת כשרות של משחטות רבנות: לאחרונה עלה לדיון נושא כשרות העופות, באותן משחטות אשר בהן מתבצעות גם שחיטה של בד"צ. רציתי לדעת כיצד להתייחס למשחטות בכשרות הרבנות?
תשובה: לאחרונה עלה לדיון נושא כשרות העופות, באותן משחטות אשר בהן מתבצעות גם שחיטה של בד"צ. בין השאר, הושמעה טענה, כאילו העופות הנשחטים ע"י משגיחי הבדצי"ם, ונמצאים לא ראויים, מועברים ל"כשרות רבנות מהדרין" של אותה משחטה. אנו עורכים בדיקות, משך כמה שנים, באותן משחטות. העובדות כדלהלן: א. העופות המגיעים לשחיטה המהודרת יותר, על הסף, הן עם פחות חששות כמו "נפולה", פיקוח על זריקות וכד'. העופות הללו נבדקים עוד בלולים, לול שנמצאו בו עופות ברמת גידול ירודה, אינם נלקחים כלל לשחיטה. ב. מעשה השחיטה, קצב השחיטה, הפיקוח על הסכינים, מנוחה לשוחטים, בדיקות צומת הגידים ועוד, כל אלו נעשים באותן עופות ברמה הגבוה ביותר. כאשר בבדיקה מגלים עוף פסול, הוא מועבר למכירה לסוחר גוי, שיש לו אישור לשווק טריפות לנוכרים בלבד. אכן, עוף שנמצאה בו פגימה קלה, כגון בריאות, שאינה פוסלת אותו, אך הבד"צ לא מאשר זאת, עוף כזה מועבר למסלול של "רבנות מהדרין". לסיכום: עד היום בדקנו מספר משחטות, וביניהם: 1)משחטת הוד חפר. 2)משחטת עוף הבירה- מעלה אדומים. זו רשימה חלקית של משחטות, עליהם הננו יכולים להמליץ, ובהם קיימות שתי רמות שחיטה: רמת "חלק"-בד"צ, ורמת "רבנות מהדרין". גם עופות אשר הועברו מהבד"צ לרבנות, הם ברמה גבוהה של כשרות, ולכל היותר יש בהם פגימה קלה, שאינה מבטלת את כשרות המהדרין שלהם. במשחטות הללו - העלאת החשש שעופות ברמה ירודה עוברים ל"רבנות מהדרין", אין לה רגלים במציאות. הרב משה כ"ץ ארגון כושרות
שאלה: שם לבת ולבן: האם השם תלם טוב לבת ולבן?
תשובה: חשוב לתת שמות שונים לבנים ולבנות. תלם נראה לי כשם של בן, השאלה אם הילד לא יפגע חברתית משם זה, שחבריו יקראו לא ללכת בתלם. אם ניתן שם כזה אין בכך פסול. השאלה מתי שואלים
שאלה: נדרתי שלא לאכול לחם: לכבוד הרב לפני שנים רבות, ניסיתי להמנע מעבירה מסויימת ובעקבות כך נדרתי לזרז את עצמי כלשון נדר "קונם לחם עלי אם אעבור על עבירה זו" אח"כ נכשלתי בעבירה זו. בתחילה, משום כל מיני "מורי היתרא" לא נהגתי איסור באכילת לחם. אח"כ הבנתי שאני צריך לנהוג איסור וכך נהגתי. בעקבות כל הנ"ל יש לי מספר שאלות לרב. א. מה כולל נדר זה האם רק לחם רגיל, או גם לחם עם שם לוואי,כגון לחם קל, לחם מלא וכדו.? ב. אם ברצוני לבטל את האיסור של הנדר האם יש דרך שזה אפשרי מכאן ולהבא או אפילו לעקור את הנדר מעיקרו? ג. אני מאד משתדל לחזור בתשובה שעברתי על הנדר שנים מסויימות לפי ארבעת חלקי התשובה. האם יש דברים נוספים שראוי לעשות כדי לתקן את החטא?
תשובה: עליך להתרחק מנדרים. מוצא שפתיך תשמור. הנך אסור בכול סוג של לחם. תעשה התרת נדרים.
שאלה: ערב גיבוש עובדים בשנת אבל: מקום העבודה שלי עורך ערב גיבוש ובתוכנית: -סיור בכפר דרוזי -חפלה דרוזית (כשר) -הרצאה על העדה הדרוזית. האם בשנת אבל מותר להשתתף בערב כזה?
תשובה: לשואל, תנוחם מן השמיים! סיור שעיקרו באווירה רצינית מותר, גם אם פה ושם נוצרת אווירה קלילה כדרך העולם בטיולים. ביקור באתר שעשועים אסור. אני מתאר לעצמי שבסיור עצמו ובהרצאה האווירה מתאימה, ואילו בחפלה לא. אם גם אתה חושב כך לפי היכרותך את האנשים, אני מציע שתימנע ממנה (בפרט לפי מנהג האשכנזים שלא משתתפים בסעודה מחוץ לבית כל השנה, אפילו אין בה שמחה יתירה). כדאי שתסביר שאתה בשנת אבל ושאלת ואמרו לך כך, כדי למנוע אי הבנה. (מאחר שהזכרת את נושא הכשרות לגבי החפלה, אציין שבכשרות אוכל מבושל יש להקפיד על איסור בישולי גויים וגם מבחינת חומרי הגלם וכשרות הכלים אי אפשר להסתמך על הבטחה שהאוכל כשר ללא פיקוח של שומר כשרות על הכנת האוכל).
שאלה: כשרות פטריה יוגית: צריך לשטוף את הפטריה רק במים מהברז? השאלה נשאלה בהמשך לשאלה "כשרות פטריה יוגית"
תשובה: וברכת ד' שטיפה וניקוי היטב היטב. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: נגינה של אשה: האם ישנה בעיה לשמוע דיסק שאשה ניגנה בו? אשמח אם הרב יוכל לפרט האם יש הבדל בין אם אני מכיר את האשה או יודע מי היא, לבין אם אין לי מושג על כך.
תשובה: אין איסור כלל, בין אם הנך מכירה או לא.
שאלה: חלב עכו"ם בהכשר בד"צ לונדון: לאחרונה הבחנתי במספר מוצרים המתהדרים כשרות בד"צ לונדון הידועה ככשרות טובה מאוד אולם בתוספת הכיתוב "לאוכלי חלב נוכרי", אינני מבינה האם מדובר במוצר מהדרין (וממילא איננו מכיל חלב עכו"ם) או שהמוצר אכן מכיל חלב עכו"ם (ואז כיצד קיבל כשרות בד"צ??)? גדולה, השאלה נשאלה בהמשך לשאלה "כשרות בד"צ לונדון"
תשובה: ב"ה שלו-ם וברכה הרבנות הראשית לא מתירה חלב נכרי שעל זה גזרו ח מחשש חלב חזיר. לגבי אבקת חלב קיימת מחלוקת לכן הרבנות הראשית מתירה אבקת חלב נכרי רק בתנאי שמציינים את זה על האריזה. באנגליה, הולנד, ארצות הברית וכו' הרבה מקלים לכן יתכן למרות שזה בד"ץ הוא מאשר גם אבקת חלב נכרי. הרב חגי בר גיורא
שאלה: גבינה צהובה על מלוואח במחבת בשרי: טיגנתי מלוואח (פרווה) במחבת בשרי דאינו בן יומו ומקונח היטב. במהלך הטיגון שמתי לזמן קצר (כמה שניות) גבינה צהובה מעל המלוואח, ומיד הורדתי, הגבינה לא ממש הספיקה להתחמם. מה דין המחבת? (מחבת טפלון)
תשובה: ב"ה שלו-ם וברכה מותר לאכול את המלוואח. אם הגבינה לא הספיקה להתחמם ולא נגעה במחבת ולא נזל ממנה על המחבת המחבת לא נאסר. הרב חגי בר גיורא
שאלה: נשים ולימוד תורה - המשך: בהמשך לשאלה שנשאל הרב, אם הרב יכול לציין את המקור שבו החפץ חיים פוסק שאישה בימינו חייבת ללמוד תורה לשם פיתוח אישיותה הרוחנית, אשמח מאוד. ומחילה מזמנך. השאלה נשאלה בהמשך לשאלה "נשים ולימוד תורה"
תשובה: בספרו ליקוטי הלכות על מסכת סוטה דף כא מדפי המסכת
שאלה: צילום בר מצוה בשבת במצלמת ביטחון : האם מותר להשתמש בהסרטות שנעשו בשבת על ידי מצלמת ביטחון קבועה שלא מפסיקה לצלם? לדוגמא מצלמה כזאת המותקנת בבית כנסת לצורך ביטחון, ובבית כנסת התקיימה שמחת בר מצוה, האם מותר לקחת את הסרט ולערוך אותו שיהיה למזכרת?
תשובה: אסור. ההתר הוא רק לצורך בטחוני
שאלה: חינוך ילדים: האם חינוכי לתת לילדי תלמוד תורה גמול על התנהגות יפה פרסים בצורת שטרות אמיתיים של 100 ו200 שח שייקראו "כסף קודש" איתם יירכשו פרסים במכולת"קודש" של התלמוד תורה בכל סוף שבוע שהם שוויי ערך ל2 עד 15. האם אין זה מעוות את ערך הכסף בעיני הילדים?
תשובה: : לא ברור לי מה הבעיה. אם הילדים יודעים שזה רק כסף משחק אין בכך בעיה. לא כדאי לקרוא לזה "כסף קודש " משום שיש בלשון זאת לשון הקדש. עדיף לקרוא לכסף כסף מצוות או "כסף צדיקים" או "כסף נקי וישר".
שאלה: המשך המשך לשאלה "עץ לימון ליים בן 3-3.5 שנים": ושוב לרב יהודה הלוי עמיחי. בבוא הזמן כשנחליט בשעה טובה להשתיל את העץ לתוך אדמת קודש של ארץ ישראל, מה יהיה דינם של הפירות? כנ"ל אם נחליט להשתיל את העץ לתוך עציץ? בברכת שבת שום ומבורך. יישר כחך על העבודת קודש. השאלה נשאלה בהמשך לשאלה "המשך לשאלה "עץ לימון ליים בן 3-3.5 שנים" "
תשובה: וברכת ד' אם ישתלו בקרקע נראה שיצטרכו למנות ג' שנות ערלה. אמנם מחלוקת אחרונים בכך, אבל בערלה דאורייתא מחמירים. שבת בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: נתינת שם אחד: זכור לי ששמעתי הן בשם החזון איש, ויבל"א הרב עובדיה, שעדיף לא לתת לילד 2 שמות, במיוחד אם לא מתכוונים להשתמש בשניהם. זכור לי גם ששמעתי בשם החזון איש שאי אפשר לקרוא על שם, מבלי לתת את השם המדויק. בהנחה שאכן כך, אנו רוצים לקרוא על שם הרב לוי יצחק הורוביץ, אולם רק לתת את השם לוי. האם זה נחשב? האם עדיף לקרוא לוי יצחק, למרות שלא נשתמש בשם? ו
תשובה: אפשר לקרוא בשם אחד ולא חייבים בשני השמות כי כן משמע מספר חסידים.
שאלה: נזילת מים מהדירה שבקומה שמעל:, מים נוזלים מהקומה העליונה לקומה שמתחת. בעל הדירה העליונה מסכים שנזילת המים נובעת מאיטום בלתי מספיק בדירתו, אולם טען כי מכיון שהמים נבלעים ברצפתו (שהיא תקרת הדירה התחתונה) ואינם יורדים ישירות לדירה שמתחת, הוא פטור מלתקן את הנזילה ואת הנזק שגרמה. מה ההלכה? ברכה רבה,
תשובה: יש לדון בנפרד על נזילה של מי גשמים, ונזילה של מים כתוצאה משימוש של העליון כגון מי ברזים ושפכים: נזילה ממי גשמים: בנושאי נזקי שכנים אלו הולכים אחר המנהג. ולכן אם הנזילה מגיעה מגג משותף אחריות התיקון על כלל השכנים ואם היא מגיע משטח פרטי כגון מרפסת או גג פרטי האחריות מוטלת על בעל הגג. אלו לא היה מנהג לפי דיני התורה הדבר מתחלק לשתי מצבים: א: כשמי הגשמים המזיקים מגיעים משטח משותף לבניין כגון גג משותף של הבניין או קירות חיצוניות של הבניין, על כל הדרים בבניין להשתתף בהוצאות תיקון הנזקים. ב: כשמי הגשמים מגיעים משטח פרטי כגון ממרפסת או גג פרטי של השכן, יש בדבר דעות חלוקות בין הפוסקים איך ליישב בין תשוב' הריב"ש המוזכרת ברמ"א סימן קנה סעיף ד, לתובת הרא"ש המוזכרת ברמ"א בסימן קסד סעיף א. לדעת הב"ח (סימן קנה מובא בבאר היטב ס"ק יג) והחת"ס שם, בעל הגג שפשע ולא תיקן את גגו כראוי חייב לתקן את הנזילה. נזילה ממי ברזים ושפכים: אכן בגמ' בבא מציעא דף קיז מבואר שהעליון חייב לתקן הנזילה רק באופן שהמים יורדים ישר לתחתון, אך אם הם נבלעים ברצפה קודם שהם נופלים למטה התחתון חייב לתקן הדבר. אך אין הדבר כן להלכה בימינו משני סיבות: א.הרא"ש בכלל קח י, (ונפסק בשו"ע סימן קנה סעיף כ) סייג שכל דין זה של הגמ' הוא רק כשהעליון אינו יכול לתקן היזקו ללא לבטל את השימוש בביתו, ולעומת זאת התחתון אינו נדרש לבטל תשמישו כתוצאה מהנזילה, אך אם אין הדבר כן, העליון חייב לתקן היזקו, ובימינו אין רגילות לחיות בבית עם נזילה (אלם אם כן היא מאוד מזערית, ואינה מקלקלת הקירות), ב.מצד מנהג המדינה שהעליון מחויב לתקן את הנזק. דין זה שהעליון מחויב לתקן הנזילה הוא כשהנזק מגיע מצינורות הקשורים לתחום אחריותו מה שאין כן כשהנזק מגיע מצינורות כלליים על כל הדיירים להשתתף בדמי התיקון. הרב מרדכי רויימי
שאלה: כשרות פטריה יוגית: צריך לשטוף במים מהברז? השאלה נשאלה בהמשך לשאלה "כשרות פטריה יוגית"
תשובה: וברכת ד' כן, מספיק מים מהברז. בברכת התורה והארץ הרב יהודה הלוי עמיחי
שאלה: תפילת מוסף בשבת: ושבוע מבורך. ברשותכם אשמח אם תענו לי על שאלות בנושא מוסף. 1. בשבת ובראש חודש, מה מתפללים אחרי שחרית מוסף של שבת או מוסף של ראש חודש? 2. אם עבר זמנה של ק"ש של שחרית, האם אני עדיין יכולה להתפלל מוסף?
תשובה: 1. מתפללים נוסח מיחוד לשבת ולראש חודש. בדרך כלל זה נמצא בסידור בתוך תפילת מוסף של שבת. 2. זמן מוסף הוא כל היום ולכתחילה בתוך 7 שעות זמניות. כלומר, אפשר להתפלל לאחר זמן קריאת שמע.
שאלה: מתי חוגגים יום הולדת לילד שנולד באדר א : בני נולד ב-ו באדר א תשס"ג. רציתי בבקשה לדעת מתי הוא אמור לחגוג יום הולדת בשנה לא מעוברת ובאיזה תאריך יהיה בר המצווה שלו. מראש,
תשובה: השנה יחגוג בן 11 בו' אדר א'. ובעוד שנתיים יחגוג בר מצווה בו' אדר א תשע"ו, שתהיה שנה מעוברת. מזל טוב!
שאלה: שאלה לגבי הישארות הנפש: לכבוד הרב שליט"א! רציתי לשאול בקשר לעניין הישארות הנפש לאחר מות הגוף: הרבה מהמחזירים בתשובה בדורנו מנסים להוכיח, כביכול, את הישארות הנשמה לאחר המוות, על ידי כל מיני מקרים של סיאנסים, חוויות סף-מוות וכדומה. השאלה שלי היא כך: הרי את התופעות הללו ניתן להסביר גם ללא ההנחה שקיימת נשמה ללא גוף (לדוגמא: סיאנסים ע"י האפקט האידיומוטורי וכדומה), אז אם כן היאך ניתן להוכיח באופן משכנע, בכל זאת, כי אכן קיימת נשמה בלי גוף, ולא שרעיון הישארות הנפש בא לענות על צרכים פסיכולוגים כאלו ואחרים של המין האנושי. לכאורה זאת שאלה שאינה ניתנת להכרעה מדעית חד משמעית והדבר תלוי באמונה ללא הוכחה. בנוסף לכך, קיימת טענה כי בתורה שבכתב לא מוזכר עניין הישארות הנשמה לאחר המוות, וישנם הטוענים, כמו הפילוסוף אוריאל ד אקוסטה (בקונטרס האוטוביוגרפי שלו) כי אין זאת אלא מכיוון שמדובר באמונה פיקטיבית. יתר על כן, נראה כי האמונה בהישארות הנפש עשויה לגרום לאנשים לזלזל בערך תיקון העולם הזה ויצירת חברה ומדינה מתוקנת וכדומה, כי הם אומרים שאנו רק אורחים כאן והעיקר הוא מה שקורה על הנשמה לאחר מות הגוף, וזאת בניגוד למה שמשמע בפשט דברי התורה שבכתב שהתורה והמצוות אמורים ליצור חברה ומדינה מתוקנות כאן בעולם הזה. אשמח אם כן, לשמוע את התייחסות הרב, ולנסות להבין מדוע אני בעצם אמור להשתכנע כי קיימת נשמה ללא גוף, וכיצד הדבר לא גורם להנצחת העיוותים הקיימים בעולם הזה.
תשובה: אין להסתמך על קביים של סייאנסיים וכדו' אלו גם אסורים מהתורה משום דרישה אל המתים הפילוסופיה יודעת בעיקר לשאול שאלות אך לא לתת תשובות קיומה של מהות רוחנית אינה צריכה הוכחות. כשם שקיומו של הגוף לא זקוק להכחות כך גם קיומה של הרוח. היא מוכחת מעצם הוויתה ופעילותה, האישיות, החשיבה, השאיפה הרוחנית, הערכים המוסריים, החוויות הרוחניות הקיימות בכל עת ובל שעה. כל אלו הם תופעות מופשטות על-חומריות הן אינן תלויות בחומר ולא מתות אתו
שאלה: ירושת הבן הגדול שאינו בכור: הרב, במקרה שיש בת בכורה- האם הבן הגדול יורש פי שניים משאר הבנים בירושה או שמא מכיוון שהוא אינו בכור כי יש בת גדולה ממנו כולם חולקים בשווה?
תשובה: במצב שהבן אינו ראשון לאביו הוא לא מוגדר כבכור לירושה. כפי שכתוב בשו"ע (חושן משפט סימן רעז סעיף ) שבכור לענין ירושה הוא הנולד ראשון לאביו. הרב מיכאל יומטוביאן
שאלה: חשיבות התפילה במניין: לרב יש לי בעיה בתפילה שאני אוהב מאוד להתפלל לבד ולא במנין וגם כן אני מצליח להיתרכז יותר אבל ממה שאני יודע זה בעייתי להתפלל לא במנין חוץ מערבית. לכן, אשמח אם תוכל להציע לי פיתרון או איזה דרך שיוקל להיתפלל במנין וגם כן אני מתפלל ארוך ולא רק 18 אלא כל התפילה
תשובה: אשריך שאתה מכוון כל כך בתפילה. אם אתה יכול כדאי מאוד להתחיל את התפילה לפני הציבור כך שתגיע לתחילת שמונה עשרה ביחד עם הציבור. תפילה במנין מעלתה גדולה מאוד וחשוב להתרגל להתפלל עם הציבור. תשתדל לכוון גם כשאתה מתפלל במנין, אף אם זה קשה, תכוון היטב לפחות בקריאת שמע ובתפילת העמידה. בהצלחה
שאלה: קריאת קטן בתורה: לרב, האם מותר לקטן לקרוא בתורה כאשר העולה הוא אדם גדול? בגמרא ראיתי שמה שאסור משום כבוד הציבור זה לקטן פוחח ולאשה אך לא ראיתי לגבי קטן רגיל, גם הסתכלתי בחזו"ע שבת ב וכתב שלא יקרא את כל הפרשה כולה, משמע שחלק ממנה אפשר.לא בדיוק הבנתי האם מותר או לא, עדיין אני מחפש תשובה ברורה לכך. יישר כוח לרב
תשובה: אם רוב הקוראים הם גדולים ורק מעט הם קטנים מצד הדין מותר אך לא נהגו לתת לקטן פחות מגיל מצוות לקרוא בתורה משום כבוד הציבור. רק אצל התימנים נהגו להקל.
שאלה: זמן טלית ותפילין בתקופה זו: בתקופה זו זמן טלית ותפילין מתאחר. אני רב קהילה בבני ברק ובבית הכנסת שלנו יש מניין כל בוקר ב 6:00. הכנתי לוח של זמני הנחת טו"ת לפי 48 דקות לפני הנץ. (ראיתי שזה הזמן המדוייק ביותר בעונה זו של השנה) האם נכון להשאיר זאת כך? ניתן להקדים יותר? המסקנה שבתקופה זו התפילה תתחיל מספר דקות יותר מאוחר
תשובה: אפשר להתחיל בזמן ולהתעטף בטלית ולהניח תפלין בין ישתבח ליוצר כך נוהגות קהילת רבות באירופה ואמריקה לדעת הגר"מ אליהו בשעה"ד זמן ציצית ותפלין הוא כשעה לפני הנץ
שאלה: זמן טלית ותפילין בתקופה זו:, בתקופה זו זמן טלית ותפילין מתאחר. אני רב קהילה בבני ברק ובבית הכנסת שלנו יש מניין כל בוקר ב 6:00. הכנתי לוח של זמני הנחת טו"ת לפי 48 דקות לפני הנץ. (ראיתי שזה הזמן המדוייק ביותר בעונה זו של השנה) האם נכון להשאיר זאת כך? ניתן להקדים יותר? המסקנה שבתקופה זו התפילה תתחיל מספר דקות יותר מאוחר
תשובה: אפשר להתעטף בטלית ולהניח תפלין בין ישתבח ליוצר אור